સૌરાષ્ટ્રના ગોંડલનાં વતની અને ગુરુકૃપા સોસાયટીના પહેલે માળે રહેતાં બાવન વર્ષનાં મીના ટાંકે ‘મિડ-ડે’ને કહ્યું હતું કે ‘બોરીવલીની એક ઘ્ખ્ની ફર્મમાં બપોરે અગિયારથી સાંજે સાત વાગ્યા દરમ્યાન જૉબ કરું છું. અમારી સોસાયટીમાં ૧૪ ફ્લૅટ છે અને એમાં બે કામવાળી વર્ષોથી કામ કરે છે. મારે ત્યાં કામ કરતી કામવાળી મંદા સોમવારે જ્યારે બાજુના ફ્લૅટમાં કામ કરવા આવી ત્યારે તેણે જોયું તો મારા ફ્લૅટનો દરવાજો તૂટેલી હાલતમાં હતો. આ વિશે તેણે બાજુમાં રહેતા પાડોશીને વાત કરી અને મારા પર બપોરે પોણાચાર વાગ્યે ફોન આવ્યો એટલે મેં ઑફિસમાંથી તરત ઘરે આવીને જોયું તો મેઇન દરવાજો તોડીને ચોરટાઓએ મારા બેડરૂમમાં લોખંડના કબાટને તોડી નાખીને સામાન વેરવિખેર કરી મૂક્યો હતો. કબાટને તોડવા માટે ફ્લૅટના મેઇન હૉલમાંથી બે ચૅર પણ બેડરૂમમાં લઈ આવ્યા હતા અને એ ખુરસી પર ચડીને કબાટને ઉપરના ભાગેથી વાળીને તોડવામાં આવ્યો હતો. તસ્કરો ચાંદી અને સોનાના દાગીના, કૅશ અને ઘરના અગત્યના ડૉક્યુમેન્ટ્સ લઈ ગયા છે. બહારની રૂમમાં એક તકિયાનું કવર હતું નહીં એટલે તેઓ ચોરીનો સામાન એમાં નાખીને લઈ ગયા હશે.’